|  |  |  |
| --- | --- | --- |
| **Μήνας** | **Άλγεβρα (56 ώρες)** | |
| **Παράγραφος /διδακτικές ώρες** | **Οδηγίες διδασκαλίας** |
| **ΣΕΠΤΕΜΒΡΙΟΣ (6 δ.ω.)** | **1ο Κεφάλαιο: Φυσικοί αριθμοί (12 ώρες)** | |
| **Α.1.1 Φυσικοί αριθμοί (1 δ.ω.)** | **Οι παράγραφοι 1.1, 1.2, 1.3 αποτελούν επανάληψη του Δημοτικού. Κρίνεται ωστόσο σκόπιμο να διατεθούν 4 ώρες για μια επανάληψη των φυσικών αριθμών (έννοιες, διάταξη, στρογγυλοποίηση) και των πράξεων με φυσικούς, με τρόπο που να διευκολύνει τη μετάβαση των μαθητών/-ριών από το Δημοτικό στο Γυμνάσιο.**  Προτείνονται:   * Δραστηριότητα 1 σ.11 * Ασκήσεις 3, 4, 5 σ.13 * Δραστηριότητα 1 σ. 14, Δραστηριότητα 3 σ. 14. (Μπορεί να ζητηθούν και εμβαδά άλλων σχημάτων πχ του ορθογωνίου που περικλείει το σχήμα). * Παραδείγματα 1, 2, 3 σ. 16 * Ιστορικό σημείωμα σ. 17 (μπορούν να ζητηθούν και άλλα αθροίσματα όπως το 25+26+…+50). * Ασκήσεις 2, 3, 7, 9, 10, 11 σ. 17-18 |
| **Α.1.2 Πρόσθεση, αφαίρεση και πολλαπλασιασμός φυσικών αριθμών (1 δ.ω.)** |
| **Α.1.3 Δυνάμεις φυσικών αριθμών (2 δ.ω.)** |
| **Α.1.4 Ευκλείδεια διαίρεση-Διαιρετότητα (4 δ.ω.)** | Για τις §1.4 και 1.5 προτείνεται να δοθεί έμφαση στα παρακάτω:   * Ταυτότητα της Ευκλείδειας Διαίρεσης και χρήση των εννοιών «διαιρεί», «πολλαπλάσιο». Με βάση την ευκλείδεια διαίρεση, μπορεί να αναδειχθεί ο λόγος της απαίτησης ο παρονομαστής κλάσματος να είναι διάφορος του μηδενός (π.χ. μέσα από συζήτηση του γιατί είναι μη επιτρεπτές, κατακόρυφες διαιρέσεις όπως 5 δια 0, 0 δια 0). * Κριτήρια διαιρετότητας, ανάλυση ενός αριθμού σε γινόμενο πρώτων παραγόντων και εύρεση Ε.Κ.Π. και Μ.Κ.Δ.. * Λεκτικά προβλήματα που υπάρχουν στο σχολικό βιβλίο.   Αναλυτικότερη αξιοποίηση των Ε.Κ.Π. και Μ.Κ.Δ. θα γίνει στην §2.2  Ενδεικτική δραστηριότητα 1:  Ο Αντρέας παίζει ποδόσφαιρο κάθε 4 ημέρες, ο Μιχάλης κάθε 5 ημέρες και ο Μαρίνος κάθε 8 ημέρες. Αν σήμερα παίζουν ποδόσφαιρο και οι τρεις μαζί, τότε να υπολογίσετε μετά από πόσες ημέρες θα συμβεί το ίδιο για δεύτερη φορά.  [Σχόλιο: Ο στόχος είναι η χρήση του ΕΚΠ σε ένα ρεαλιστικό πρόβλημα. Η επίλυση του προβλήματος από τους μαθητές μπορεί να στηρίζεται σε διαισθητικές προσεγγίσεις (πχ κάποιο σχήμα) ή σε εύρεση των πολλαπλασίων του 4, του 5 και το 8. Αυτές οι προσεγγίσεις μπορούν να αξιοποιηθούν για την ανάδειξη της έννοιας του ΕΚΠ].  Ενδεικτική δραστηριότητα 2:  Η δραστηριότητα στην §1.4 του σχολικού βιβλίου, μπορεί να γίνει με πιο διερευνητικό τρόπο, με τη χρήση ψηφιακών εργαλείων, όπως με το δόμημα «Πειράματα με τη διάταξη μαθητών», στο Φωτόδεντρο: <http://photodentro.edu.gr/v/item/ds/14342>  Αναλυτικότερες πληροφορίες για την εφαρμογή και τις δραστηριότητες που μπορεί να εμπλέξει τους/τις μαθητές/-ρίες ο/η εκπαιδευτικός, υπάρχουν σε σύνδεσμο στο κάτω μέρος της εφαρμογής.  §**1.4:** • Δραστηριότητα σ. 25, • Παραδείγματα 1, 2 σ. 26, • Ασκήσεις 2, 3, 5, 6 σ. 26  §**1.5:** • Δραστηριότητα σ. 27, • Παραδείγματα 1, 2, 4 σ. 27-29, • Ασκήσεις 1, 3, 4, 5, 6, 12 σ. 30 |
| **ΟΚΤΩΒΡΙΟΣ (8 δ.ω.)** |
| **Α.1.5 Χαρακτήρες Διαιρετότητας - Μ.Κ.Δ. - Ε.Κ.Π. -Ανάλυση αριθμού σε γινόμενο πρώτων παραγόντων (4 δ.ω.)** |
| **2ο Κεφάλαιο: Κλάσματα (9 διδακτικές ώρες)** | |
| **Α.2.1 Η έννοια του κλάσματος (1 δ.ω.)** | Προτείνεται να δοθεί έμφαση στα παρακάτω:   * Έννοια κλάσματος και οι διαφορετικές πτυχές της όπως μέρος του όλου, πηλίκο και λόγος (οι εισαγωγικές δραστηριότητες της §2.1, ασκήσεις 1, 2, 3, σελ. 36, δραστηριότητα 2, σελ. 37 και προβλήματα αναγωγής στη μονάδα). * Ισοδύναμα κλάσματα και μετατροπές τους * Σύγκριση κλασμάτων μέσα από διαφορετικούς τρόπους (μετατροπή σε ομώνυμα, χρήση γεωμετρικών αναπαραστάσεων, χρήση προσεγγιστικών μεθόδων π.χ. σύγκριση με τη μονάδα ή με ένα τρίτο αριθμό) * Διαδικασίες που συνδέονται εμμέσως με την έννοια της πυκνότητας των ρητών (μπορεί να επεκταθεί το παρ. 4 στην §2.3 στην περίπτωση παρεμβολής περισσότερων του ενός κλασμάτων). * Ανάγκη μετατροπής ετερώνυμων κλασμάτων σε ομώνυμα στην περίπτωση της πρόσθεσης και αφαίρεσης, χρησιμοποιώντας ασκήσεις πράξεων απλών κλασμάτων με παρονομαστές μέχρι το 10. * Έννοια των πράξεων στα κλάσματα και η εφαρμογή τους στην επίλυση προβλημάτων (π.χ. ότι η έκφραση «τα 2/5 του 3/8» αποδίδεται αριθμητικά με τον πολλαπλασιασμό 2/5 επί 3/8, ότι οι αντίστροφοι αριθμοί είναι αυτοί που έχουν γινόμενο τη μονάδα, ότι το άθροισμα και η διαφορά κλασμάτων αναφέρεται στο ίδιο όλο, ότι τα σύνθετα κλάσματα εκφράζουν τη διαίρεση κλασμάτων) * Παραστάσεις και προτεραιότητα πράξεων * Διαφορετικές αναπαραστάσεις κλασμάτων (ευθεία, γεωμετρικά σχήματα)   Προτείνονται:  §**2.1:** Δραστηριότητες 1, 2, 3, 4 σ. 34-35. Παραδείγματα 1, 2, 3 σ. 35-36. Ασκ. 1, 2, 3, 4, 5, 8, 9 σ. 36-37  §**2.2:** Δραστηριότητα σ. 38, Παράδειγμα 1 β) και μετά 1 α) σ. 39, Παραδείγματα 2, 3 σ. 39, Ασκήσεις 2, 5, 7, 10 σ. 40  §**2.3:** Δραστηριότητες 1, 2 σ. 41, Παραδείγματα 1, 2, 3, 4, σ. 42, Ασκήσεις 2, 3, 4, 8, 9, σ. 43  §**2.4:** Δραστηριότητες 1, 2 ,3 σ. 44, Παραδείγματα 1, 3, 6 σ. 45-46, Ασκήσεις 1, 2, 5, 7, 8, σ. 46  §**2.5:** Ενδεικτική δραστηριότητα 1:  Για την εισαγωγή του πολλαπλασιασμού κλασμάτων μπορεί να χρησιμοποιηθεί το ακόλουθο διάγραμμα και βρεθούν τα γινόμενα , Παραδείγματα 1 (να γίνει και με απλοποίηση), 2 σ. 48, Ασκήσεις 2, 3, 4, 8, 9 σ.49  **§2.6:** Παραδείγματα 1, 2 σ. 50, Ασκήσεις 2, 4, 6, 7, 8, 9 σ. 51  Ενδεικτική δραστηριότητα 1:  Υπολογίζοντας την αριθμητική παράσταση +1+3  το σωστό αποτέλεσμα είναι: α) 9,5 β) 10,5 γ) 12 δ) 15 ε) άλλο.  [Σχόλιο: Κάθε άλλη απάντηση από τη σωστή (β) προκύπτει από λανθασμένη χρήση της προτεραιότητας των πράξεων. Έτσι, αυτή η δραστηριότητα μπορεί να χρησιμοποιηθεί και για την αξιολόγηση των δεξιοτήτων των μαθητών/-ριών και την ανατροφοδότηση της διδασκαλίας, με αναλυτική συζήτηση στην τάξη.]  Ενδεικτική δραστηριότητα 2: Η κατανόηση της έννοιας των ισοδύναμων κλασμάτων μπορεί να διευκολυνθεί με τη χρήση ψηφιακών εργαλείων, όπως με το δόμημα «Ισοδύναμα κλάσματα» του Φωτόδεντρου: http://photodentro.edu.gr/v/item/ds/14353  Αναλυτικότερες πληροφορίες για την εφαρμογή και τις δραστηριότητες που μπορεί να εμπλέξει τους/τις μαθητές/ριες ο/η εκπαιδευτικός, υπάρχουν σε σύνδεσμο στο κάτω μέρος της εφαρμογής. |
| **Α.2.2 Ισοδύναμα κλάσματα (1 δ.ω.)** |
|  | **Α.2.3 Σύγκριση κλασμάτων (2 δ.ω.)** |
| **Α.2.4 Πρόσθεση - Αφαίρεση κλασμάτων (2 δ.ω.)** |
| **Α.2.5 Πολλαπλασιασμός κλασμάτων (2 δ.ω.)** |
| **Α.2.6 Διαίρεση Κλασμάτων (1 δ.ω.)** |
| **ΝΟΕΜΒΡΙΟΣ (8 δ.ω.)** |
| **3ο Κεφάλαιο: Δεκαδικοί αριθμοί (5 διδακτικές ώρες)** | |
| **Α.3.1 Δεκαδικά κλάσματα - Δεκαδικοί αριθμοί-Διάταξη δεκαδικών αριθμών - Στρογγυλοποίηση (1 δ.ω.)** | Θα διδαχθούν οι §3.1 και §3.5. Προτείνεται να δοθεί έμφαση στα παρακάτω:   * Ότι οι δεκαδικοί και τα δεκαδικά κλάσματα είναι διαφορετικές αναπαραστάσεις των ίδιων αριθμών * Στη διαδικασία σύγκρισης δεκαδικών αριθμών και την τοποθέτησή τους στην ευθεία των πραγματικών αριθμών. * Σε επιλεγμένα προβλήματα της §3.5 να επιδιώκεται η χρήση υπολογιστή τσέπης και, μέσω αυτής της χρήσης, να αναδεικνύεται η προτεραιότητα των πράξεων.   Προτείνονται:  **§3.1:** Δραστηριότητα 4 σ. 57, Παραδείγματα 1 (εδώ θα γίνει αναφορά στην περιοδικότητα που θα συζητηθεί στην §7.7), 2, 3, 4, 5 σ. 58. Για επανάληψη των πράξεων με δεκαδικούς αριθμούς οι ασκήσεις 1, 4, 11 σ. 61  **§3.5:** Δραστηριότητα 3. σ. 64, Παραδείγματα 1, 2, 3 σ. 66, Ασκήσεις 6, 7, 8, 11, 12 σ. 67 |
| **ΔΕΚΕΜΒΡΙΟΣ (6 δ.ω.)** | **Α.3.1 Δεκαδικά κλάσματα - Δεκαδικοί αριθμοί-Διάταξη δεκαδικών αριθμών - Στρογγυλοποίηση (1 δ.ω.)** |
| **Α.3.5 Μονάδες μέτρησης (3 δ.ω.)** |  |
| **5ο Κεφάλαιο: Ποσοστά (6 διδακτικές ώρες)** | |
| **Α.5.1 Ποσοστά (2 δ.ω.)** | **Για διδακτικούς λόγους, οι οποίοι μεταξύ άλλων θα εξασφαλίσουν και οικονομία χρόνου,**  **προτείνεται το 5ο Κεφάλαιο να διδαχθεί αμέσως μετά το 3ο, προκειμένου:**   * Να αναδειχθεί το πλαίσιο πολλαπλών αναπαραστάσεων που υλοποιούν οι δεκαδικοί, τα κλάσματα και τα ποσοστά. * Να αναδειχθεί μέσω παραδειγμάτων η έννοια της αναλογίας, την οποία έχουν διδαχθεί στην ΣΤ΄ Δημοτικού, που οι παραπάνω όροι υποστηρίζουν στα προβλήματα και τις εφαρμογές.   Η έννοια του ποσοστού και προβλήματα με ποσοστά έχουν διδαχθεί στο Δημοτικό. Το καινούριο που υπάρχει στην ύλη αυτού του Κεφαλαίου είναι το πλαίσιο των προβλημάτων (π.χ. προβλήματα με τόκους, Φ.Π.Α.). Οι ώρες που προτείνονται μπορούν να αξιοποιηθούν για επανάληψη στην έννοια του ποσοστού, καθώς και για εμπλοκή των μαθητών/-τριών με προβλήματα ποσοστών στο νέο αυτό πλαίσιο.  **§5.1:** Προτείνεται να δοθεί έμφαση στα ποσοστά ως διαφορετική αναπαράσταση των δεκαδικών και των κλασμάτων, αλλά και να επισημανθεί το γεγονός ότι δεν γράφονται όλα τα κλάσματα με ακρίβεια στη μορφή ποσοστού (π.χ. ενώ = 0,75 = 75%, ισχύει = 0,33… = 33,33...%).  Να δοθεί προτεραιότητα σε ασκήσεις μετατροπής ποσοστών σε κλάσματα και δεκαδικούς και αντίστροφα, καθώς και σε απλά προβλήματα.  Προτείνονται**:** • Δραστηριότητες 1, 2 σ. 80, • Παράδειγμα 3 σ. 81, • Ασκήσεις 4, 5, 8 σ. 81  **§5.2:** Επειδή πολλά από τα προβλήματα που περιέχονται στο σχολικό βιβλίο είναι δύσκολα για να εμπλακούν με τη λύση τους όλοι/ες οι μαθητές/-ήτριες, ο/η εκπαιδευτικός πρέπει να κάνει μια προσεκτική επιλογή απλών μόνο προβλημάτων τόκου, Φ.Π.Α. και προβλημάτων που αντιμετωπίζει ο καταναλωτής.  Προτείνονται**:** • Παραδείγματα 1, 2, 3 σ. 82, • Ασκήσεις 3, 4, 5, 8 σ. 83, • Η δραστηριότητα της σελίδας 83 μπορεί να ανατεθεί ως κατ΄ οίκον εργασία. |
| **ΙΑΝΟΥΑΡΙΟΣ (6 δ.ω.)** | **Α.5.2 Προβλήματα με ποσοστά (4 δ.ω.)** |
|  | **6ο Κεφάλαιο: Εξισώσεις (4 διδακτικές ώρες)** | |
| **Φεβρουαριοσ (9 δ.ω.)** | **Α.4.1 Η έννοια της εξίσωσης (2 δ.ω.)** | Η έννοια της εξίσωσης και η εύρεση της λύσης με την αντίστροφη πράξη έχει συζητηθεί στη ΣΤ΄ Δημοτικού. Επιπλέον, η επίλυση των εξισώσεων πρώτου βαθμού θα αντιμετωπισθεί αναλυτικά στη Β΄ Γυμνασίου. Ο ρόλος του κεφαλαίου αυτού στην Α΄ Γυμνασίου είναι επαναληπτικός, καθόσον οι μαθητές/-ριες θα χρησιμοποιήσουν απλές εξισώσεις στην αντιμετώπιση προβλημάτων σε επόμενα κεφάλαια.  Πρέπει να δοθεί έμφαση στην παραγωγή αλγεβρικών παραστάσεων που εκφράζουν ένα πρόβλημα ή μια κατάσταση και οδηγούν σε εξισώσεις (όπως η 1η δραστηριότητα και οι ασκήσεις 1, 14 και 15). Τέτοιες απλές διαδικασίες μοντελοποίησης δίνουν νόημα στην εισαγωγή της άλγεβρας και υποστηρίζουν την ανάπτυξη ικανοτήτων επίλυσης προβλήματος.  Η επίλυση εξίσωσης εδώ γίνεται με χρήση του ορισμού των πράξεων και οι εξισώσεις περιορίζονται σε αυτές που έχουν τον άγνωστο μόνο στο ένα μέλος. Χρειάζεται να συζητηθεί η επίλυση με δοκιμή, γιατί αυτό βοηθά στην κατανόηση της έννοιας της εξίσωσης και της έννοιας της λύσης της (4η δραστηριότητα και ασκήσεις 7, 8). Από την άλλη, δεν προτείνεται να χρησιμοποιηθούν διαδικασίες που θα διδαχτεί ο/η μαθητής/-ήτρια στη Β΄ Γυμνασίου (επίλυση με τις ιδιότητες της ισότητας) και πολύ περισσότερο η απομνημόνευση κανόνων χωρίς νόημα. Για τον ίδιο λόγο δεν προτείνεται η απομνημόνευση των λύσεων (τελευταία παράγραφος του «μαθαίνουμε»).  Τέλος, προτείνεται να μην διδαχτούν οι έννοιες της ταυτότητας και της αδύνατης εξίσωσης.  Προτείνονται:  Ως αφετηρία για την εισαγωγή των εξισώσεων μπορούν να χρησιμοποιηθούν η εφαρμογή 2 της σ. 82 και η άσκηση 5 σ. 83 του Κεφαλαίου 5. • Δραστηριότητες 1, 2, 3, 4 σ. 72. • Στην δραστηριότητα 4 συνιστάται να χρησιμοποιηθούν και άλλοι αριθμοί κατά την κρίση του διδάσκοντα. • Η ορολογία του «Μαθαίνουμε» της σ. 73 καλό είναι να αναφερθεί κατά την επεξεργασία των παραδειγμάτων. Σε κάθε περίπτωση δεν μπορεί να αποτελέσει αντικείμενο εξέτασης θεωρίας. • Ασκήσεις 8, 9, 11, 12, 15 σ. 74 |
| **Α.4.2- Α.4.3 Επίλυση προβλημάτων -Παραδείγματα επίλυσης προβλημάτων (2 δ.ω.)** | Προτείνονται**:** • Παραδείγματα 1, 2 σ. 75.  • Η ορολογία και η διαδικασία του «Θυμόμαστε - Μαθαίνουμε» της σ. 75 θα παρουσιασθούν κατά την διάρκεια επεξεργασίας των παραπάνω παραδειγμάτων και δεν αποτελούν αντικείμενο εξέτασης θεωρίας. • Παραδείγματα 1, 2, 3 σ. 76-77. • Ασκήσεις 3, 5, 13 σ. 78.  Ενδεικτική δραστηριότητα: Έχουμε μια "αλυσίδα" αριθμών: 2, 5, 8, 11, 14, …  α) Βρείτε τον τρόπο που προκύπτει κάθε όρος από τον προηγούμενό του. β) Ας υποθέσουμε ότι το μοτίβο που βρήκατε στο α) ερώτημα συνεχίζει να ισχύει και για τους επόμενους όρους. Μπορείτε να βρείτε τον επόμενο όρο; Τον 10ο και τον 100ο όρο;  [Σχόλιο: Ο στόχος της δραστηριότητας είναι η αναγνώριση από τους μαθητές της αξίας της αλγεβρικής παράστασης (για να βρεθεί ο 100ος όρος), ακόμα κι αν με αναδρομικούς τρόπους μπορούν να βρεθούν κάποιοι όροι. Για επέκταση της δραστηριότητας μπορεί να τεθεί το ερώτημα: "ποιος όρος είναι ίσος με 332;" με στόχο τη δημιουργία εξίσωσης για τη λύση του προβλήματος] |
| **7ο Κεφάλαιο: Θετικοί και αρνητικοί αριθμοί (20 διδακτικές ώρες)** | |
| **Α.7.1 Θετικοί και Αρνητικοί Αριθμοί (2 δ.ω.)** | Η αξιοποίηση της άτυπης γνώσης των μαθητών/-ητριών από τους αρνητικούς ακεραίους (θερμοκρασία, υπόγεια κοκ) μπορεί να βοηθήσει σημαντικά στην κατανόηση των σχετικών μαθηματικών εννοιών.  Προτείνονται**:**  • Δραστηριότητες 1 (συνιστάται να χρησιμοποιηθούν και στοιχεία από την ίδια πόλη) 2, 3, της σ. 114.  • Προτείνεται η «Παράσταση των ρητών αριθμών με σημεία μιας ευθείας» της σ. 116 να γίνει στην τάξη και η τοποθέτηση στην ευθεία των αριθμών να είναι αντικείμενο συζήτησης με τους/τις μαθητές/-ήτριες.  • Η δραστηριότητα της σ. 116 μπορεί να δοθεί ως εργασία για το σπίτι. |
| **Α.7.2 Απόλυτη τιμή ρητού ρητού - Αντίθετοι ρητοί - Σύγκριση ρητών (3 δ.ω.)** | Το γεγονός ότι ο αντίθετος του –2 είναι ο 2 ίσως είναι προφανές για τους/τις μαθητές/ριες, αλλά δεν συμβαίνει το ίδιο για τον αντίθετο ενός αριθμού *α*. Στην κατεύθυνση αυτή ίσως είναι αποτελεσματική η χρήση της ευθείας των αριθμών, όπου ο *α* μπορεί να τοποθετηθεί τόσο δεξιά από το 0 (αν ο *α* είναι θετικός), όσο και αριστερά του (αν είναι αρνητικός). Έτσι, μπορεί να αναδειχθεί το γεγονός ότι στην έκφραση –*α* το «–» δηλώνει τον αντίθετο του *α*, αλλά όχι το πρόσημο.  Προτείνονται**:** • Δραστηριότητες 1, 2 σ. 118. • Τα «Θυμόμαστε - Μαθαίνουμε» της σ. 118 και της σ. 119 προτείνεται να γίνουν διεξοδικά. • Ασκήσεις 3, 6, 12, 13 σ. 121  Ενδεικτική δραστηριότητα:  Συμπληρώστε τον διπλανό πίνακα.  [Σχόλιο: Στόχος της δραστηριότητας είναι η διερεύνηση του ρόλου του "–" ως πρόσημο και ως σύμβολο αντιθέτου. Οι συζητήσεις που θα γίνουν μέσα στην τάξη χρειάζεται να αναδείξουν ότι το "–" στο –x δεν δηλώνει το πρόσημο. Για τη συζήτηση αυτή θα πρέπει να αφιερωθεί αρκετός χρόνος.] |
| **ΜΑΡΤΙΟΣ (10 δ.ω.)** | **Α.7.3 Πρόσθεση ρητών αριθμών (4 δ.ω.)** | Για την εισαγωγή της πρόσθεσης θετικών και αρνητικών αριθμών, παράλληλα με τη δραστηριότητα του βιβλίου του μαθητή στη σ. 122 μπορεί να γίνει χρήση και της μετατόπισης  πάνω στον άξονα: στο άθροισμα δύο αριθμών, ο πρώτος προσθετέος δείχνει το σημείο εκκίνησης πάνω στο άξονα, ενώ ο δεύτερος δείχνει τη μετακίνηση (το πρόσημό του την κατεύθυνση και η απόλυτη τιμή του την απόσταση). Επίσης, μπορούν να χρησιμοποιηθούν και άλλα μοντέλα, όπως οι θετικοί και αρνητικοί μετρητές (ή κάρτες). Οι θετικοί-αρνητικοί μετρητές όπως και η κίνηση στην αριθμογραμμή μπορούν να χρησιμοποιηθούν και στις τέσσερις πράξεις των ακεραίων. Προτείνεται με τη χρήση των μοντέλων και με συλλογική διαπραγμάτευση μέσα στην τάξη, να διατυπώσουν και να οικειοποιηθούν οι μαθητές/-ήτριες τους κανόνες της πρόσθεσης ακεραίων και στη συνέχεια να εξασκηθούν σε πράξεις με δεκαδικούς αριθμούς.  Προτείνονται**:** • Δραστηριότητα σ. 122 • Παραδείγματα 1, 2 σ. 123-124 • Ασκήσεις 7, 8, 5 σ. 125  Ενδεικτική δραστηριότητα 1η:  Ένα ρομποτάκι κινείται πάνω στην αριθμογραμμή μέσω ενός τηλεχειριστηρίου–  αριθμομηχανής. Το +5 ερμηνεύεται ως "5 βήματα δεξιά", ενώ το –5 ερμηνεύεται ως "5 βήματα αριστερά". Αν υποθέσουμε ότι το ρομποτάκι ξεκινάει πάντα από τη θέση που δείχνει ο πρώτος  αριθμός, ποια θα είναι η καινούρια του θέση, όταν πληκτρολογήσουμε:  **α)** (+3)+(+5) **β)** (–5)+(+3) **γ)** (+5)+(–3) **ε)** (–4)+(–7) **η)** (–4)+(+7)+(–3) **θ)** (–4)+(–2)+(+6)+(–1)  Πώς μπορούμε να οδηγήσουμε το ρομποτάκι από τη θέση 5 στη θέση –2 με δύο κινήσεις; Με τρεις κινήσεις;  [Σχόλιο: Στόχος της δραστηριότητας είναι η δημιουργία της "εικόνας" της κίνησης στην  αριθμογραμμή για την αναπαράσταση της πρόσθεσης. Τέτοιου είδους αναπαραστάσεις βοηθούν στην κατανόηση της πράξης και στη χρήση τους από τους/τις μαθητές/-ήτριες και θεωρείται χρήσιμο να αξιοποιούνται πριν από τη χρήση των κανόνων.]  Ενδεικτική δραστηριότητα 2η:  Σε ένα παιχνίδι, δύο ομάδες παιδιών απαντούν σε ερωτήσεις. Για κάθε σωστή απάντηση η ομάδα παίρνει μια θετική κάρτα και για κάθε λάθος παίρνει μια αρνητική. Για παράδειγμα, αν η ομάδα Α έχει 5 θετικές κάρτες (+5) και πάρει άλλες δύο θετικές (+2), θα  έχει 7 θετικές, δηλαδή σύνολο +7 πόντους. Αυτό μπορούμε να το εκφράσουμε με την πρόσθεση: (+5)+(+2)=+7.  α) Το σχήμα 1 περιγράφει την κατάσταση μιας ομάδας που είχε 3 αρνητικές και πήρε δύο  ακόμη αρνητικές. Μπορείτε να εκφράσετε αυτή την κατάσταση με μια πράξη;  β) Περιγράψτε με λόγια και με μια πράξη την κατάσταση που περιγράφει το σχήμα 2. Ποιο είναι το σύνολο πόντων της ομάδας    γ) Χρησιμοποιήστε αυτό το παιχνίδι για να πείτε τι μπορεί να σημαίνουν οι επόμενες πράξεις και υπολογίστε τα αποτελέσματά τους: (+3)+(+4) , (–2)+(–5) , (–8)+(–3) , (–7)+(–5) .  Μπορείτε να σκεφτείτε έναν κανόνα για να κάνετε αυτές τις προσθέσεις, χωρίς κάθε φορά να σκέφτεστε τις κάρτες;  δ) Χρησιμοποιήστε αυτό το παιχνίδι για να πείτε τι μπορεί να σημαίνουν οι επόμενες πράξεις και υπολογίστε τα αποτελέσματά τους: (+3)+(–5), (–2)+(+3), (–5)+(+3), (+7)+(–4)  Μπορείτε να σκεφτείτε έναν κανόνα για να κάνετε αυτές τις προσθέσεις, χωρίς κάθε φορά να σκέφτεστε τις κάρτες;  [Σχόλιο: Η δραστηριότητα αποτελεί μια εισαγωγή στην πρόσθεση ακεραίων και έχει ως στόχο την «ανακάλυψη» του ορισμού της πρόσθεσης και των αντίθετων ως αριθμών με άθροισμα μηδέν. Χρησιμοποιείται το μοντέλο των θετικών και αρνητικών καρτών, το οποίο μπορεί να στηριχτεί σε χειραπτικό υλικό (πχ. κόκκινα και μαύρα πούλια) ή σε εικονικές αναπαραστάσεις (πχ το +5 μπορεί να παρασταθεί με +++++). Πλεονεκτήματα αυτού του μοντέλου είναι η άμεση σχέση του με τη συμβολική γραφή του αθροίσματος (η ύπαρξη 5 θετικών καρτών και 2 αρνητικών συμβολίζεται με (+5)+(–2)) και η πρόσβαση στην ιδέα των αλληλοαναιρούμενων ποσοτήτων που οδηγεί στους αντίθετους αριθμούς.  Τα δύο πρώτα ερωτήματα της δραστηριότητας έχουν ως στόχο την εξοικείωση των μαθητών/-ητριών με το πλαίσιο του προβλήματος και τη χρήση του μοντέλου σε προσθέσεις. Το τρίτο και το τέταρτο ερώτημα, καλούν τους μαθητές να κάνουν προσθέσεις με χρήση των καρτών και κατόπιν να επιχειρήσουν γενικεύσεις για τους πιθανούς κανόνες της πρόσθεσης. Είναι πιθανό να απαιτηθεί αρκετή συζήτηση μεταξύ των μαθητών/-ητριών για να φτάσουν στη γενίκευση (ιδιαίτερα στο τέταρτο ερώτημα) και ο/η εκπαιδευτικός μπορεί να βοηθήσει με κατάλληλες ερωτήσεις.]  Ενδεικτική δραστηριότητα 3η:  Η εισαγωγή στην πρόσθεση ακεραίων αριθμών μπορεί να γίνει με πιο διερευνητικό τρόπο με τη χρήση ψηφιακών εργαλείων, όπως με το «Πειράματα με την πρόσθεση ακεραίων αριθμών», στο Φωτόδεντρο: http://photodentro.edu.gr/v/item/ds/14348  Αναλυτικότερες πληροφορίες για την εφαρμογή και τις δραστηριότητες στις οποίες μπορεί να εμπλέξει τους μαθητές ο εκπαιδευτικός, υπάρχουν σε σύνδεσμο στο κάτω μέρος της εφαρμογής |
| **Α.7.4 Αφαίρεση ρητών αριθμών (5 δ.ω.)** | Μια πηγή δυσκολιών για τους μαθητές/-ήτριες είναι η τριπλή σημασία του συμβόλου «–»: ως πρόσημο (π.χ. στον αριθμό –2), ως δηλωτικό του αντίθετου (π.χ. στο –(–3) ή στο – α) και ως σύμβολο της αφαίρεσης (π.χ. στο 3–8). Είναι, λοιπόν, κρίσιμο να γίνει συζήτηση στην τάξη με στόχο την ανάπτυξη της ικανότητας χρήσης όλων αυτών των σημασιών και την ευχέρεια στη μετάβαση από τη μία σημασία στην άλλη. Επιπλέον, ίσως χρειάζεται να ξαναγίνει συζήτηση για την έννοια του αντίθετου (βλ. την §7.2). Επειδή στην απαλοιφή των παρενθέσεων εμφανίζονται δυσκολίες, καλό είναι να δοθεί περισσότερος χρόνος για την κατανόησή της από τους/τις μαθητές/-ήτριες. Ένας τρόπος να αποδοθεί νόημα στους κανόνες απαλοιφής παρενθέσεων είναι ο υπολογισμός με δύο τρόπους των αποτελεσμάτων (άσκηση 8). Ένας ακόμη τρόπος (ο οποίος είναι ίσως περισσότερο αποδοτικός) είναι η χρήση της επιμεριστικής ιδιότητας. Αυτό σημαίνει ότι η απαλοιφή παρενθέσεων δεν θα διδαχθεί σε αυτή την παράγραφο αλλά στην επόμενη (βλ. παρακάτω)  Προτείνονται**:** • Δραστηριότητα σ. 126 • Παραδείγματα 3, 4 σ. 127 • Ασκήσεις 2, 4, 5, 6 σ. 128  Ενδεικτική δραστηριότητα:  Σε μια παραλλαγή του παιχνιδιού με τις κάρτες, μπορούν από μια ομάδα να αφαιρούνται κάρτες, θετικές ή αρνητικές. Έτσι, για παράδειγμα, όταν αφαιρούνται 5 θετικές κάρτες από 10, μένουν 5, δηλαδή (+10)–(+5)=+5.  α) Πως μπορούμε να εκφράσουμε (με πράξη) την κατάσταση μιας ομάδας που είχε 5 αρνητικές κάρτες και της αφαιρέθηκαν 3 αρνητικές; Ποιο είναι τώρα το σκορ της ομάδας;  β) Μια ομάδα έχει σκορ +25. Με ποιους τρόπους μπορεί να αυξήσει το σκορ της σε +28; Με ποιους τρόπους μπορεί να μειωθεί το σκορ της σε +20;  γ) Πώς θα μπορούσαν από μια ομάδα που δεν έχει ούτε θετικές ούτε αρνητικές κάρτες να αφαιρεθούν 5 θετικές κάρτες; 3 αρνητικές;  δ) Χρησιμοποιήστε το παιχνίδι με τις κάρτες για να πείτε τι μπορεί να σημαίνουν οι παρακάτω πράξεις και υπολογίστε τα αποτελέσματά τους:(+3)–(–5) (–2)–(+3) (–5)–(+3) (+7)–(–4) (–7)–(–5)  ε) Μπορείτε να χρησιμοποιήσετε την πρόσθεση για να κάνετε τις αφαιρέσεις, χωρίς κάθε φορά να σκέφτεστε τις κάρτες;  [Σχόλιο: Η δραστηριότητα αυτή επεκτείνει το μοντέλο των καρτών στην αφαίρεση, όπου μπορεί να φανεί ιδιαίτερα χρήσιμο για να προκύψει η ιδέα ότι η αφαίρεση ενός αριθμού είναι ισοδύναμη με την πρόσθεση του αντιθέτου του. Για παράδειγμα, για την αφαίρεση (+3)–(–5), δηλαδή για να αφαιρεθούν 5 αρνητικές κάρτες ενώ έχουμε μόνο 3 θετικές, θα πρέπει πρώτα να προστεθούν 5 "ζεύγη του μηδενός" δηλαδή 5 θετικές και 5 αρνητικές κάρτες, ώστε να μπορούν μετά να αφαιρεθούν οι 5 αρνητικές. Έτσι όμως, το αποτέλεσμα είναι (+3)+(+5), αφού έμειναν οι 5 θετικές κάρτες. Αυτή η ιδέα υπάρχει στο (γ) ερώτημα, το οποίο χρειάζεται χρόνο για να συζητηθεί στην τάξη. Δυσκολία έχει και η διερεύνηση πολλαπλών τρόπων αντιμετώπισής του (β) ερωτήματος που θα πρέπει και αυτό να συζητηθεί αρκετά στην τάξη.] |
| **Α.7.5 Πολλαπλασιασμός ρητών (1 δ.ω.)** | Για την κατανόηση του πρόσημου του γινομένου δύο ρητών είναι καλό να χρησιμοποιηθεί η  εισαγωγική δραστηριότητα του βιβλίου.  Εδώ προτείνεται να διδαχθεί και η απαλοιφή παρενθέσεων, με τη χρήση της επιμεριστικής  ιδιότητας. Αυτό θα επιτρέψει την κατανόηση και αιτιολόγηση των κανόνων. Για παράδειγμα,  η έκφραση –(2 – 5) μπορεί να σημαίνει  και αυτό μπορεί να γενικευθεί και σε παραστάσεις με μεταβλητές, πχ: –(α-β)=… Βέβαια, θα πρέπει να προηγηθεί μια συζήτηση για να εξηγηθεί ότι ο αντίθετος ενός αριθμού είναι το γινόμενό του με το –1, πράγμα που μπορεί να γίνει μέσω παραδειγμάτων, όπως  Προτείνονται**:** • Δραστηριότητα σ. 129 • Παραδείγματα 1, 2, 4 σ. 131 • Ασκήσεις 2, 3, 4, 5, 7, 8 σ. 132  Ενδεικτική δραστηριότητα:  Υπολογίστε την τιμή της αριθμητικής παράστασης καταγράφοντας σε κάθε κίνηση που κάνετε τον ορισμό ή την ιδιότητα που χρησιμοποιείτε.  [Σχόλιο: Το ζητούμενο είναι η ανάπτυξη μιας συζήτησης στην τάξη που θα αναδεικνύει μαθηματικές έννοιες, ιδιότητες και συμβάσεις, και θα βοηθά τους/τις μαθητές/-ήτριες να συνειδητοποιούν το «γιατί» και όχι μόνο το «πως» σε αυτό που κάνουν. Παρόμοιοι στόχοι μπορούν να υπηρετούνται και από δραστηριότητες όπου δίνονται κάποια πιθανά αποτελέσματα μιας αριθμητικής παράστασης και ζητείται η ερμηνεία του πως μπορεί να προέκυψαν αυτά και η αναγνώριση των λαθών.] |
| **ΑΠΡΙΛΙΟΣ** **(5 δ.ω.)** | **Α.7.5 Πολλαπλασιασμός ρητών (3 δ.ω.)** |
| **Α.7.6 Διαίρεση ρητών αριθμών (2 δ.ω.)** | Η διαίρεση ως πολλαπλασιασμός με τον αντίστροφο του διαιρέτη ανάγεται άμεσα στον  πολλαπλασιασμό και έτσι οι κανόνες των προσήμων του πολλαπλασιασμού επεκτείνονται  και στη διαίρεση.  Προτείνονται**:**  • Παραδείγματα 1, 2, 3 σ. 133-134  • Ασκήσεις 2, 3, 5, 6, 7 σ. 134 |
|  | **ΜΑΪΟΣ ΕΠΑΝΑΛΗΨΗ** | |

|  |  |  |
| --- | --- | --- |
| **Μήνας** | **Γεωμετρία (ώρες)** | |
| **Παράγραφος /διδακτικές ώρες** | **Οδηγίες διδασκαλίας** |
|  | 1ο Κεφάλαιο: Βασικές Γεωμετρικές έννοιες (21 ώρες) | |
| **ΣΕΠΤΕΜΒΡΙΟΣ** | **1.1** **Σημείο – Ευθύγραμμο τμήμα – Ευθεία – Ημιευθεία – Επίπεδο – Ημιεπίπεδο (1 δ.ω.)** | Στην εισαγωγή γεωμετρικών εννοιών χρειάζεται να δοθεί έμφαση στο να μπορούν οι μαθητές/-ήτριες να τις αναγνωρίζουν, να τις περιγράφουν (άτυπα ή τυπικά) και να τις αναπαριστάνουν. Για το πρώτο κεφάλαιο προτείνεται να δοθεί αρκετός χρόνος στην τάξη, για σχεδιασμό σχημάτων από τους/τις μαθητές/-ήτριες και με χρήση χειραπτικών μέσων για συγκρίσεις και κατασκευές (π.χ. διαφανές χαρτί). Στις παραγράφους 1.1 - 1.4 προτείνεται οι ορισμοί να προσεγγίζονται διαισθητικά από τους/τις μαθητές/-ήτριες, χωρίς να ζητείται τυπική διατύπωσή τους. Στις επόμενες παραγράφους, αν διατυπώνονται ορισμοί, αυτό να γίνεται διερευνητικά και «κατασκευαστικά» από τους/τις μαθητές/-ήτριες, αφού πρώτα έχουν αναγνωρίσει τις ιδιότητες των αντίστοιχων γεωμετρικών αντικειμένων-εννοιών. Ενδεικτικά βλέπε την παρακάτω δραστηριότητα και την δραστηριότητα 2 της §1.8.  Ενδεικτική δραστηριότητα:  Ο/η διδάσκων/ουσα απευθύνει το ερώτημα «τι είναι τετράπλευρο» και χρησιμοποιεί τις απαντήσεις των μαθητών/-ητριών για να τους καθοδηγήσει στη διατύπωση του ορισμού. Στην πολύ πιθανή απάντηση «ένα σχήμα με τέσσερις πλευρές», παρουσιάζει διαδοχικά τα παρακάτω σχήματα και ζητά  κάθε φορά από τους μαθητές να εντοπίσουν εκείνο το χαρακτηριστικό που δε συνδέεται με την εικόνα που έχουν για την έννοια «τετράπλευρο».  **§§1.1 - 1.4**  Οι έννοιες που εισάγονται σε αυτές τις παραγράφους, αν και είναι διαισθητικά γνώριμες στους/στις μαθητές/-ήτριες (κάποιες γνωστές κι από το Δημοτικό) έχουν δυσκολία στην τυπική περιγραφή τους. Στις επόμενες παραγράφους οι μαθητές/-ήτριες θα συναντούν ξανά και ξανά αυτές τις έννοιες. Θα έχουν την ευκαιρία να περάσουν σταδιακά και σε βάθος χρόνου, από την διαισθητική, αντίληψη στην πιο τυπική. Για αυτούς τους λόγους, σε αυτή τη φάση προτείνεται να γίνει εποπτική προσέγγιση των εννοιών, ώστε οι μαθητές/-ήτριες να αρχίζουν να αναγνωρίζουν ευθύγραμμα τμήματα, ευθείες, ημιευθείες, αντικείμενες ημιευθείες και γωνίες. Η ισότητα σχημάτων μπορεί να εισαχθεί με τη χρήση χειραπτικών μέσων (π.χ. διαφανούς χαρτιού), όπως στο παράδειγμα-εφαρμογή της σελίδας 155. Ένα εποπτικό εμπόδιο, που μπορεί να αντιμετωπιστεί σε αυτή τη φάση είναι η δυσκολία των μαθητών/-ητριών να αναγνωρίσουν τα σημεία του διπλανού σχήματος, ως σημεία της κυρτής γωνίας του ίδιου σχήματος. Επίσης προτείνεται να διατεθεί χρόνος για μετρήσεις και απλές συγκρίσεις ευθυγράμμων τμημάτων, όπως στα παραδείγματα της σελίδας 160, ώστε οι μαθητές/-ήτριες να κατανοήσουν την έννοια της μέτρησης και της σύγκρισης τμημάτων (με μέτρηση ή διαβήτη). Η διαφοροποίηση ανάμεσα στο ευθύγραμμο τμήμα και στο μήκος του, η έννοια της μονάδας μέτρησης (άτυπη, τυποποιημένη), η προσεγγιστική φύση της διαδικασίας της μέτρησης, η χρήση των οργάνων μέτρησης, ο τρόπος μεταβολής του αποτελέσματος της μέτρησης όταν χρησιμοποιούμε πολλαπλάσια ή υποπολλαπλάσια μιας αρχικής μονάδας θα κατανοηθούν από τους/τις μαθητές/-ήτριες μέσα από τη χρήση τους στις επόμενες παραγράφους.  Στην §1.4, προτείνεται να μην ζητηθεί από τους/τις μαθητές/-ήτριες να διατυπώσουν τους ορισμούς και τις ιδιότητες μήκους τεθλασμένης γραμμής και ευθύγραμμου τμήματος, αλλά να τις εφαρμόσουν σε συγκεκριμένες δραστηριότητες και ασκήσεις.  **§1.1**  • Να δοθούν διαισθητικά με παραδείγματα που θα επιλέξει ο/η διδάσκων/ουσα για τις έννοιες σημείο, ευθύγραμμο τμήμα, ευθεία, ημιευθεία, επίπεδο, ημιεπίπεδο και να τονιστούν οι σχέσεις του περιέχεσθαι (η ευθεία απαρτίζεται από σημεία, τα τμήματα είναι μέρη ευθειών κτλ).  • Προτείνεται να γίνει η συσχέτιση ημιευθείας – ημιάξονα και ευθείας – ευθείας αριθμών  • Παραδείγματα: 1, 2, 3 σ. 151  • Επιλογή από τις ασκήσεις 2, 3, 4, 5 σ. 152.  • Προτείνεται να δοθεί ως άσκηση η δραστηριότητα 1 σ. 152  **§1.2**  • Να αναδειχθεί το γεγονός ότι δύο ημιευθείες με κοινή αρχή ορίζουν δύο γωνίες.  • Να τονιστεί ότι ως γωνίες πολυγώνου νοούνται οι γωνίες που ορίζουν οι ημιευθείες  που περιέχουν δύο διαδοχικές πλευρές και έχουν αρχή την κοινή κορυφή.  • Η δραστηριότητα 2 σ. 154 (στην επεξεργασία της να γίνει αναφορά και σε μη κυρτές γωνίες).  • Το παράδειγμα σ. 155 (Να τονιστεί ότι δύο ευθύγραμμα τμήματα είναι ίσα αν μπορούν, με κατάλληλο τρόπο περιλαμβανομένης και της δίπλωσης, να τοποθετηθούν το ένα πάνω στο άλλο και να συμπέσουν).  • Επιλογή από τις ασκήσεις 1, 2, 3, 4, 5 σ. 156  **§1.3**  • Τα παραδείγματα 1, 2, 3 σ. 160-161.  • Επιλογή από τις ασκήσεις 8, 9, 10, 11, 12 σ. 162 (Επιδιώκεται να καλλιεργηθεί η κατασκευαστική δεξιότητα και η συνακόλουθη επίγνωση των ιδιοτήτων των σχημάτων)  **§1.4**  • Η δραστηριότητα σ. 163.  • Επιλογή από τις ασκήσεις 6, 8, 11 σ. 164  Ενδεικτική δραστηριότητα: Η εισαγωγή στην έννοια της γωνίας μπορεί να γίνει με πιο  διερευνητικό τρόπο με τη χρήση ψηφιακών εργαλείων, όπως με το «Πειράματα για την έννοια της γωνίας», στο Φωτόδεντρο: http://photodentro.edu.gr/v/item/ds/14354 |
| **1.2  Γωνία – Γραμμή – Επίπεδα σχήματα – Ευθύγραμμα σχήματα – Ίσα σχήματα (1 δ.ω.)** |
| **ΟΚΤΩΒΡΙΟΣ (8 δ.ω.)** | **1.3 Μέτρηση σύγκριση και ισότητα ευθυγράμμων τμημάτων – Απόσταση σημείων – Μέσο ευθυγράμμου τμήματος (1 δ.ω.)** |
| **1.4 Πρόσθεση και αφαίρεση ευθυγράμμων τμημάτων (2 δ.ω.)** |
|  | **1.5 Μέτρηση, σύγκριση και ισότητα γωνιών – Διχοτόμος γωνίας (3 δ.ω.)** | Οι μαθητές/-ήτριες έχουν γνωρίσει τις άλλες έννοιες στο Δημοτικό, εκτός από την έννοια της διχοτόμου γωνίας, όμως αντιμετωπίζουν δυσκολίες σχετικά μ’ αυτές. Συγκεκριμένα συγχέουν ποιο ακριβώς είναι το γεωμετρικό αντικείμενο που μετράται (η γωνία) με άλλα και/ή τις μετρήσεις τους, όπως τα μήκη των τμημάτων που είναι οι πλευρές της γωνίας, την επιφάνεια ανάμεσα στις ημιευθείες κ.λ.π. Επίσης ταυτίζουν το γεωμετρικό αντικείμενο (γωνία) με την μέτρησή του (μέτρο της γωνίας).  Προτείνεται η σύγκριση γωνιών να γίνεται και με τη χρήση διαφανούς χαρτιού (παραδείγματα 1, 2 και άσκηση 6) και όχι αποκλειστικά και μόνο μέσω του μέτρου τους με τη μέτρηση με μοιρογνωμόνιο. Γενικά, διαφορετικά μέσα αναδεικνύουν διαφορετικές πτυχές των εννοιών που διαπραγματευόμαστε. Για παράδειγμα, η εύρεση - κατασκευή της διχοτόμου μιας γωνίας (σελ. 167) με δίπλωση του χαρτιού αναδεικνύει την ισότητα των γωνιών αλλά και την διχοτόμο ως άξονα συμμετρίας, ενώ η κατασκευή με το μοιρογνωμόνιο αναδεικνύει την ισότητα των γωνιών μέσω του μέτρου τους. Επίσης, προτείνεται οι μαθητές/-ήτριες να συγκρίνουν γωνίες χρησιμοποιώντας και άτυπες μονάδες μέτρησης γωνιών (μικρότερες γωνίες) και να δοθεί αρκετός χρόνος σε μετρήσεις και κατασκευές γωνιών.  **Για τις δυσκολίες των μαθητών/-ητριών σχετικά με την έννοια της μέτρησης**, παραπέμπουμε στην θέση http://ebooks.edu.gr/new/ps.php, στο 2. ΣΥΜΠΛΗΡΩΜΑΤΙΚΑ ΠΡΟΣ ΤΑ ΙΣΧΥΟΝΤΑ ΠΡΟΓΡΑΜΜΑΤΑ ΣΠΟΥΔΩΝ/ Β. Οδηγοί για τον Εκπαιδευτικό/Επιστημονικό Πεδίο: Μαθηματικά/ Σελ81.  Η δραστηριότητα που προτείνεται στην παράγραφο 1.6, μπορεί να τροποποιηθεί κατάλληλα και να χρησιμοποιηθεί σε αυτή την παράγραφο.  Προτείνονται**:**  • Η δραστηριότητα της σ. 165 να αντικατασταθεί με μέτρηση γωνιών που θα υπάρχουν σε φύλλο χαρτιού που θα δοθεί με φωτοαντίγραφο από τον διδάσκοντα.  • Παραδείγματα 1, 2, 3 σ. 166-167.  • Ασκήσεις 2, 3, 4, 7 σ. 168.  • Οι δραστηριότητες 1, 2 της σ. 168 μπορούν να γίνουν μόνο εφόσον ο/η διδάσκων/-σκουσα κατατοπίσει τους/τις μαθητές/-ήτριες για την ανάκλαση. |
| **1.6 Είδη γωνιών – Κάθετες ευθείες (2 δ.ω.)** | Το περιεχόμενο της ενότητας είναι γνωστό στους/στις μαθητές/-ήτριες από το Δημοτικό, εκτός από την μηδενική, την ευθεία, την μη κυρτή και την πλήρη γωνία. Παρόλα αυτά η έννοια της καθετότητας μπορεί να μην έχει κατακτηθεί από πολλούς/ές μαθητές/-ήτριες και μια από τις συνηθισμένες δυσκολίες που έχουν είναι η αναγνώριση της καθετότητας σε ευθείες που δεν έχουν τον συνήθη οριζόντιο και κατακόρυφο προσανατολισμό. Κάποιες από τις αιτίες αυτής της δυσκολίας είναι ο τρόπος προσανατολισμού των σχημάτων στα σχολικά βιβλία (π.χ. ορθογώνια ή τετράγωνα με πλευρές παράλληλες προς τις ακμές των σελίδων του βιβλίου), οι παραστάσεις που έχουν από το περιβάλλον γύρω τους (π.χ. οριζόντιος και κατακόρυφος προσανατολισμός των κουφωμάτων των σπιτιών, των παραθύρων κλπ), αλλά και από τον τρόπο προσανατολισμού των σχημάτων στον πίνακα, κατά την διδασκαλία. Το φαινόμενο αυτό δεν περιορίζεται μόνον στην έννοια της καθετότητας αλλά επεκτείνεται και στην αναγνώριση σχημάτων π.χ. δεν αναγνωρίζουν ως τρίγωνο κάποιο «μακρόστενο» στο οποίο μία πλευρά είναι πολύ μικρή σε σχέση με τις άλλες. Θα πρέπει ο/η διδάσκων/-ουσα, λαμβάνοντας υπόψη τα προηγούμενα, να εμπλουτίζει την ποικιλία των σχημάτων που χρησιμοποιεί κατά την διάρκεια της διδασκαλίας. Για παράδειγμα, προτείνεται για την αναγνώριση των κάθετων ευθειών να χρησιμοποιούνται και τα δύο σχήματα (α και β) του διπλανού σχήματος και όχι μόνο το (α).  Προτείνονται**:**  • Δραστηριότητες 1, 2 σ. 169  • Παραδείγματα 1, 2 (να τονιστεί ότι ο έλεγχος της καθετότητας μπορεί να γίνει και με μέτρηση ή γνώμονα), 3, 4 σ. 171-172.  • Ασκήσεις 6, 7 σ. 172.  Ενδεικτική δραστηριότητα 1:  Ο/η εκπαιδευτικός δίνει στους/στις μαθητές/-ήτριες, που είναι χωρισμένοι σε ομάδες, προσχεδιασμένες γωνίες και ζητά από αυτούς να τις χαρακτηρίσουν ως κυρτές – μη κυρτές και αμβλείες, ορθές  ή οξείες (στην περίπτωση των μη κυρτών). Στην αρχή οι μαθητές/-ήτριες μετρούν τη γωνία με το μοιρογνωμόνιο με τον συνήθη τρόπο. Κατόπιν τους ζητά να βρουν τρόπο ή τρόπους να τις μετρήσουν με το μοιρογνωμόνιο, χωρίς όμως να ακολουθήσουν την τυπική διαδικασία ταύτισης μιας πλευράς της γωνίας με τη διάμετρο του ημικυκλίου  του μοιρογνωμονίου, όπως δείχνουν οι εικόνες. Οι μαθητές/-ήτριες θα πρέπει να περιγράψουν τις στρατηγικές που ακολούθησαν και να συζητήσουν διάφορα χαρακτηριστικά. Αναμένεται ότι οι μαθητές/-  ήτριες θα ανακαλύψουν ότι η μέτρηση μπορεί να γίνει με πολλούς τρόπους ανεξάρτητα από την τοποθέτηση του μοιρογνωμονίου, αρκεί το κέντρο του να είναι στην κορυφή της γωνίας και να βρίσκουν τη διαφορά των ενδείξεων της ίδιας κλίμακας. Στη συνέχεια, ο/η εκπαιδευτικός, με κατάλληλες ερωτήσεις, βοηθά τους/τις μαθητές/-ήτριες να κάνουν τη σύνδεση με τη σχέση της επίκεντρης γωνίας και του μέτρου του τόξου στο οποίο βαίνει αυτή, την ανεξαρτησία του μέτρου του τόξου από την ακτίνα των ημικυκλίων των μοιρογνωμονίων και τον χωρισμό των τόξων σε ίσα μέρη από τα εξωτερικά σημάδια - ενδείξεις του μοιρογνωμονίου και αντίστοιχα των γωνιών.  [Σχόλιο: Η παραπάνω δραστηριότητα μπορεί να χρησιμοποιηθεί με κατάλληλες μετατροπές και στην παράγραφο 1.5. Στόχος είναι η χρήση άτυπων μονάδων μέτρησης για τη σύγκριση γωνιών.]  Ενδεικτική δραστηριότητα 2:  Οι μαθητές/-ήτριες καταγράφουν και σχεδιάζουν τα διάφορα είδη γωνιών (μηδενική, κυρτή, οξεία, ορθή, αμβλεία, ευθεία, μη κυρτή, πλήρης) και τις ταξινομούν ως προς το μέτρο με διάφορους τρόπους. |
| **ΝΟΕΜΒΡΙΟΣ (** | **1.7 Εφεξής και διαδοχικές γωνίες – Άθροισμα γωνιών (2 δ.ω.)** | Οι έννοιες είναι νέες για τους/τις μαθητές/-ήτριες. Ο ορισμός των εφεξής γωνιών είναι αρκετά περίπλοκος στη διατύπωσή του. Προτείνεται να αναγνωρίσουν οι μαθητές/-ήτριες τις ιδιότητες των εφεξής γωνιών και στη συνέχεια να κατασκευάσουν οι ίδιοι τον ορισμό, διαπιστώνοντας την αναγκαιότητα της συγκεκριμένης διατύπωσης. Προτείνεται να αναφερθεί η έννοια της διαφοράς δύο γωνιών. Προτείνεται επίσης να δοθεί προτεραιότητα κατά σειρά στις ασκήσεις 1, 4 (περιπτώσεις 3 και 2) και 3 και να εμπλουτισθούν οι ασκήσεις με ερωτήματα για τον προσδιορισμό της γωνίας η οποία είναι το άθροισμα των ζευγών των εφεξής γωνιών που βρίσκουν οι μαθητές/-ήτριες, όπως και ερωτήματα προσδιορισμού της διαφοράς δύο γωνιών.  Προτείνονται**:**  • Δραστηριότητα σ. 173.  • Παραδείγματα 1, 2, 3 σ. 174-175.  • Ασκήσεις 1, 4, 3 σ. 175.  Ενδεικτική δραστηριότητα:  Η εισαγωγή στις έννοιες των εφεξής και διαδοχικών γωνιών μπορεί να γίνει με τη δραστηριότητα της  σελίδας 173 του σχολικού βιβλίου και πιο διερευνητικά με τη χρήση ψηφιακών εργαλείων,  όπως με το «Κοινά στοιχεία γωνιών», στο Φωτόδεντρο: http://photodentro.edu.gr/lor/r/8521/2184 |
| **1.8 Παραπληρωματικές και Συμπληρωματικές γωνίες – Κατακορυφήν γωνίες (2 δ.ω.)** | **§1.8 (Να διατεθούν 2 διδακτικές ώρες)**  Οι έννοιες είναι νέες για τους/τις μαθητές/-ήτριες. Προτείνεται κι εδώ οι ορισμοί να έπονται της αναγνώρισης των ιδιοτήτων και να είναι προϊόν της διερεύνησης των μαθητών/-ητριών.  Σε αυτή την κατεύθυνση προτείνεται η «ενδεικτική δραστηριότητα 2» που ακολουθεί  Προτείνονται**:**  • Δραστηριότητα σ. 176  • Παραδείγματα 1, 2 (να διευκρινιστεί ότι δύο γωνίες μπορεί να είναι παραπληρωματικές ή συμπληρωματικές χωρίς να είναι εφεξής), 3, 4, 5, 6 σ. 177-178  • Ασκήσεις 3, 5, 9, 11 σ. 179  Ενδεικτική δραστηριότητα 1η:  Για την ισότητα των κατακορυφήν γωνιών μπορεί να χρησιμοποιηθεί το μικροπείραμα «Κατακορυφήν γωνίες», όπου οι μαθητές/-ήτριες μέσα από την εμπλοκή τους με ένα προβληματικό μικρόκοσμο που πρέπει να διορθώσουν, εισάγονται στην έννοια των κατακορυφήν γωνιών και τη σχέση τους. Το μικροπείραμα έχει δημιουργηθεί με χρήση εργαλείων συμβολικής έκφρασης μέσω προγραμματισμού (Χελωνόσφαιρα). <http://photodentro.edu.gr/v/item/ds/8521/9521>  Ενδεικτική δραστηριότητα 2η:  **1η φάση (εξερεύνηση ιδιότητας):** Ο/Η διδάσκων/-ουσα προτρέπει τους/τις μαθητές/-ήτριες να σχεδιάσουν δύο τεμνόμενες ευθείες και να εικάσουν για σχέσεις που υπάρχουν μεταξύ των γωνιών που σχηματίζονται. Οι μαθητές/-ήτριες μετρούν προσεγγιστικά με το μοιρογνωμόνιο. Αναμένεται ότι θα εικάσουν ότι υπάρχουν δύο ζεύγη ίσων γωνιών και είναι μάλλον απίθανο ότι θα εικάσουν ζεύγη παραπληρωματικών. Ο/Η διδάσκων/ουσα θέτει το ερώτημα αν θα δημιουργούνται ζεύγη ίσων γωνιών σε κάθε περίπτωση που τέμνονται δύο ευθείες. Προτείνει να διερευνήσουν την κατάσταση στον υπολογιστή με κάποιο πρόγραμμα δυναμικής γεωμετρίας. Οι μαθητές/-ήτριες αναζητούν εξήγηση γιατί αυτά τα ζεύγη γωνιών είναι ίσα και συνεργάζονται για να δημιουργήσουν μια απόδειξη του ότι οι κατακορυφήν γωνίες είναι ίσες. Με προτροπή του διδάσκοντα εξερευνούν τη σχέση που έχουν οι εφεξής γωνίες. Καταγράφουν όλα τα ζεύγη των παραπληρωματικών γωνιών, συζητούν και δικαιολογούν γιατί είναι παραπληρωματικές.  **2η φάση (Ορισμός):** Ο/Η διδάσκων/ουσα δίνει στους/στις μαθητές/-ήτριες ένα φύλλο χαρτί που περιέχει δύο στήλες. Η μία έχει τίτλο «Κατακορυφήν γωνίες» και η άλλη «Γωνίες που δεν είναι κατακορυφήν». Κάθε στήλη έχει αντιστοίχως παραδείγματα και μη παραδείγματα κατακορυφήν γωνιών (στα μη παραδείγματα πρέπει να έχουν περιληφθεί ζεύγη ίσων γωνιών με ένδειξη του μέτρου των γωνιών). Ζητείται από τους/τις μαθητές/-ήτριες να βρουν τα κοινά χαρακτηριστικά των κατακορυφήν γωνιών και να γράψουν έναν ορισμό που θα τις περιγράφει. Οι μαθητές/-ήτριες λόγω της προηγούμενης εξερεύνησης θα μπορέσουν να δώσουν έναν ορισμό αρκετά κοντά στον τυπικό ορισμό και θα διακρίνουν την διαφορά ορισμού και ιδιότητας.  [Σχόλιο: Στόχος της δραστηριότητας είναι οι μαθητές/-ήτριες να οδηγηθούν στην διατύπωση του ορισμού, μετά από εξερεύνηση. Έτσι διαπιστώνουν την αναγκαιότητα της χρήσης των συγκεκριμένων λέξεων στον ορισμό.] |
| **1.9 Θέσεις ευθειών στο επίπεδο (1 δ.ω.)** | **§§1.9 και 1.10 (Να διατεθούν 3 διδακτικές ώρες)**  Η έννοια της παραλληλίας είναι γνωστή στους/στις μαθητές/-ήτριες από το Δημοτικό.  Προτείνεται να δοθεί ως άσκηση ο σχεδιασμός ενός παραλληλογράμμου (είναι γνωστή  έννοια από το Δημοτικό) με στοιχεία που θα καθορίσει ο/η διδάσκων/ουσα.  Προτείνονται**:**  • Δραστηριότητα 2 σ. 180  • Παράδειγμα 2 σ. 181  • Παραδείγματα 1, 2, 3 (να τονιστεί ότι παράλληλες ευθείες είναι εκείνες που όλα τα  σημεία της μιας ισαπέχουν από την άλλη), 4 σ. 185  • Ασκήσεις 2, 3, 5, 6 σ. 186 |
| **1.10 Απόσταση σημείου από ευθεία – Απόσταση παραλλήλων (2 δ.ω.)** |
| **ΔΕΚΕΜΒΡΙΟΣ** | **1.11 Κύκλος και στοιχεία του κύκλου** **(2 δ.ω.)** | Ο/Η διδάσκων/ουσα θα μπορούσε να χρησιμοποιήσει για τις κατασκευές ένα λογισμικό δυναμικής γεωμετρίας. Με κατάλληλες δραστηριότητες και ερωτήσεις (π.χ. εφαρμογή, σελ.189, ως δραστηριότητα για το σπίτι) οι μαθητές/-ήτριες να διερευνήσουν τις συνθήκες κατασκευής ενός τριγώνου, όταν δίνονται τρία ευθύγραμμα τμήματα.  Προτείνονται**:**  • Δραστηριότητες 2, 3 σ. 187.  • Παράδειγμα σ. 189  • Ασκήσεις 2, 3, 4 σ. 189  Ενδεικτική δραστηριότητα 1:  Μέσω διερευνητικής δραστηριότητας, οι μαθητές/-ήτριες μπορούν να κατασκευάσουν κύκλο, που να διέρχεται από τρία δοσμένα σημεία (με χρήση της μεσοκαθέτου ευθύγραμμου τμήματος και ορισμού του κύκλου).  Ενδεικτική δραστηριότητα 2:  Με το διπλανό μικροπείραμα του Φωτόδεντρου, μπορεί να γίνει διερευνητικά στην τάξη η εφαρμογή  της σελίδας 189). http://photodentro.edu.gr/v/item/ds/8521/9521 |
| **1.12 Επίκεντρη γωνία – Σχέση επίκεντρης γωνίας και του αντιστοίχου τόξου – Μέτρηση τόξου (1 δ.ω.)** | **§§ 1.12 και 1.13 (Να διατεθούν 2 διδακτικές ώρες)**  Το περιεχόμενο της ενότητας είναι νέο για τους/τις μαθητές/τριες. Προτείνεται να δοθεί χρόνος για κατασκευές και οι μαθητές/ιες να ανακαλύψουν και να διατυπώσουν τις αντίστοιχες προτάσεις.  Προτείνονται**:**  • Δραστηριότητα σ. 190.  • Ασκήσεις 1, 4, 6 σ. 192  • Να δοθεί η δραστηριότητα της σ. 192 ως εργασία ή να γίνει στην τάξη με ομάδες μαθητών/ριών.  • Παραδείγματα 1, 2, 3 σ. 193  • Ασκήσεις 1, 4 σ. 194 |
| **1.13 Θέσεις ευθείας και κύκλου** **(1 δ.ω.)** |
| 2ο Κεφάλαιο: Συμμετρία (8 διδακτικές ώρες) | |
| **2.1 Συμμετρία ως προς άξονα (1 δ.ω.)** | Αυτό που επιδιώκεται από τη διδασκαλία των συμμετριών είναι να αποκτήσουν οι μαθητές/-ήτριες, μια ευελιξία στον τρόπο της γεωμετρικής τους σκέψης και να τις χρησιμοποιήσουν ως εργαλείο για τη μελέτη και την αιτιολόγηση ιδιοτήτων των γεωμετρικών σχημάτων, όπως των παραλλήλων ευθειών που τέμνονται από άλλη ευθεία (§2.6), της μεσοκαθέτου (§2.3) και των ιδιοτήτων των ειδών τετραπλεύρου. Γενικά για την διδασκαλία του κεφαλαίου 2 ενδείκνυται η αξιοποίηση των νέων τεχνολογιών, παράλληλα με τη χρήση άλλων μέσων (όπως το διαφανές χαρτί, τα γεωμετρικά όργανα, τετραγωνισμένο χαρτί κτλ.) με σκοπό όχι μόνο την κατασκευή  συμμετρικών σχημάτων αλλά και την κατανόηση και την αξιοποίηση των ιδιοτήτων της συμμετρίας. Προτείνεται να δοθεί έμφαση στη διαισθητική αναγνώριση των ιδιοτήτων των συμμετριών και στις κατασκευές.  Στόχοι είναι οι μαθητές/-ήτριες:   * Να κατασκευάζουν σχήματα συμμετρικά ως προς άξονα και κέντρο. * Να αναγνωρίζουν υπάρχουσες συμμετρίες σε δοθέντα σχήματα. * Να κατανοήσουν ότι με την κεντρική και την αξονική συμμετρία διατηρούνται τα μήκη, η ισότητα των γωνιών και η ισότητα σχημάτων. * Να χρησιμοποιούν τη συμμετρία σε διεργασίες αιτιολόγησης.   Οι παράγραφοι 2.1 και 2.2 προτείνεται να διδαχθούν σαν μια ενότητα. Προτείνεται επίσης, να προηγηθεί η διδασκαλία της §2.2 (άξονας συμμετρίας) και να ακολουθήσει η διδασκαλία της §2.1 (συμμετρία ως προς άξονα) με σκοπό να προηγηθεί το διαισθητικό μέρος της αξονικής συμμετρίας και κατόπιν να ακολουθήσει το κατασκευαστικό και τα συμμετρικά σχήματα.  Επισημαίνεται ότι οι μαθητές/-ήτριες δυσκολεύονται σε κατασκευές με την αξονική συμμετρία, καθώς συχνά κάνουν μεταφορά, αντί για ανάκλαση. Γι’ αυτό προτείνεται να διατεθεί χρόνος σε κατασκευές, από τους ίδιους.  Να επισημανθεί ότι η ταύτιση των δύο μερών του σχήματος, όταν διπλώνεται κατά μήκος του άξονα συμμετρίας του, σημαίνει ισότητα των δύο μερών. Προτείνεται να δοθούν για ανακάλυψη και αιτιολόγηση οι ιδιότητες του ισοσκελούς τριγώνου1 (δεν θα αναφέρονται σε ύψος, διάμεσο και διχοτόμο του τριγώνου ως προς την βάση, αλλά θα συνάγουν ότι ο άξονας συμμετρίας διχοτομεί την γωνία που είναι απέναντι από την βάση, τέμνει κάθετα την βάση κτλ.), του ισόπλευρου, του ορθογωνίου, του ρόμβου και του τετραγώνου (οι μαθητές/-ήτριες τα σχεδιάζουν σε διαφανές χαρτί ή τους δίνονται έτοιμα τα σχήματα και με την χάραξη των αξόνων συμμετρίας και την δίπλωση των σχημάτων κατά μήκος αυτών ανακαλύπτουν και δικαιολογούν τις ιδιότητες τους).  Προτείνονται**:**  **§2.1**  • Δραστηριότητα σ. 200.  • Παραδείγματα 1 - 7 σ. 201 - 202 (για την τάξη).  • Άσκηση 2 σ. 203.  **§2.2**  • Δραστηριότητα σ. 204  • Παράδειγμα 1 σ. 205  Οι έννοιες του ισοσκελούς και του ισόπλευρου τριγώνου τους είναι γνωστές από το Δημοτικό, ομοίως του  παραλληλογράμμου, του ορθογωνίου, του ρόμβου και του τετραγώνου.  • Ως παράδειγμα στην τάξη να γίνει η άσκηση 3 σ. 205  Ενδεικτική δραστηριότητα 1η:  Οι μαθητές/-ήτριες ζητείται να προσδιορίσουν ποια από τα σχήματα της εικόνας είναι  συμμετρικά ως προς τον άξονα που είναι σχεδιασμένος και να δικαιολογήσουν την απάντησή τους. Εξηγούν τον τρόπο που σκέφτηκαν και τις στρατηγικές που ακολούθησαν. Για παράδειγμα, μπορεί να απέκλεισαν κάποιες περιπτώσεις και εξηγούν τα κριτήρια αποκλεισμού. Στη συνέχεια ο/η διδάσκων/ουσα προτείνει να εξετάσουν μήπως υπάρχει περίπτωση που να μπορούν τα σχήματα να γίνουν συμμετρικά ως προς άξονα, αλλά ο άξονας δεν είναι σωστά σχεδιασμένος και τους προτρέπει να σχεδιάσουν τον σωστό άξονα.  [Σχόλιο: Η δραστηριότητα αυτή μπορεί να γίνει σε συνδυασμό με τη δραστηριότητα1 της §2.3]  Ενδεικτική δραστηριότητα 2η:  Η άσκηση 2 της σελίδας 205 του σχολικού βιβλίου  μπορεί να γίνει πιο διερευνητικά με τη χρήση ψηφιακών  εργαλείων όπως με το «Αξονική συμμετρία και  αλφάβητο», από τα εμπλουτισμένα σχολικά βιβλία:  http://photodentro.edu.gr/v/item/ds/8521/2051 |
| **2.2 Άξονας συμμετρίας** **(1 δ.ω.)** |
| **ΙΑΝΟΥΑΡΙΟΣ (5 δ.ω.)** |
|  |
| **2.3 Μεσοκάθετος ευθυγράμμου τμήματος (2 δ.ω.)** | Στόχοι είναι:   * Η χρήση της αξονικής συμμετρίας για την αιτιολόγηση της ιδιότητας της μεσοκαθέτου. * Η κατασκευή της μεσοκαθέτου ευθύγραμμου τμήματος με διαφορετικούς τρόπους (υποδεκάμετρου και γνώμονα, κανόνα και διαβήτη, δίπλωση χαρτιού).   Προτείνονται**:**  • Δραστηριότητα σ. 206.  • Παραδείγματα 1, 2 και5 σ. 207-208. Να γίνει αναφορά στο ισοσκελές.  • Ασκήσεις 2, 3 σ. 209.  • Η δραστηριότητα 1 σ. 209 μπορεί να δοθεί για το σπίτι.  Ενδεικτική δραστηριότητα 1η:  Ο/Η διδάσκων/ουσα δίνει στους/στις μαθητές/-ήτριες διαφανές χαρτί, πάνω στο οποίο υπάρχουν σχεδιασμένα δύο συμμετρικά, ως προς άξονα, τρίγωνα, χωρίς όμως να είναι σχεδιασμένος ο άξονας συμμετρίας. Οι μαθητές/-ήτριες προσπαθούν με δίπλωση του χαρτιού να προσδιορίσουν τον άξονα συμμετρίας τον οποίο και σχεδιάζουν με βάση την γραμμή τσάκισης που θα έχουν κάνει στο χαρτί. Με προτροπή του διδάσκοντα σχεδιάζουν τα τμήματα που έχουν ως άκρα αντίστοιχες κορυφές των τριγώνων και εξετάζουν την σχέση που έχει ο άξονας με αυτά τα τμήματα. Διαπιστώνουν και  δικαιολογούν, μέσω της δίπλωσης του χαρτιού ως προς τον άξονα συμμετρίας, ότι αυτός είναι η κοινή μεσοκάθετος των τμημάτων. Συζητούν σε πόσα τμήματα, που ενώνουν αντίστοιχα σημεία, πρέπει να χαράξουν την μεσοκάθετο για τον προσδιορισμό του άξονα συμμετρίας. Προτείνουν τρόπο κατασκευής του άξονα συμμετρίας με κανόνα και διαβήτη τον οποίο και εφαρμόζουν.  [Σχόλιο: Στόχος της δραστηριότητας είναι η χρήση της αξονικής συμμετρίας για αιτιολόγηση. Με κατάλληλη προσαρμογή, μπορεί να χρησιμοποιηθεί στο τέλος της διδασκαλίας των § 2.1 και § 2.2.]  Εναλλακτικά: «Τα δυο τρίγωνα είναι συμμετρικά ως προς άξονα. Να προτείνετε έναν γεωμετρικό τρόπο ώστε να σχεδιάσετε τον άξονα συμμετρίας».  Ενδεικτική δραστηριότητα 2η:  Η άσκηση 8 του σχολικού βιβλίου μπορεί να γίνει και με τη χρήση ψηφιακών εργαλείων όπως με το  μικροπείραμα «Κατασκευή του άγνωστου κέντρου ενός κύκλου», από τα εμπλουτισμένα σχολικά βιβλία:  http://photodentro.edu.gr/v/item/ds/8521/2080 |
| **2.4 Συμμετρία ως προς σημείο (1 δ.ω.)** | Και αυτές οι παράγραφοι θα διδαχθούν σαν μια ενότητα. Μπορεί να προηγηθεί η διδασκαλία της §2.5 (κέντρο συμμετρίας) και να ακολουθήσει η διδασκαλία της §2.4 (συμμετρία ως προς σημείο) με σκοπό να προηγηθεί το διαισθητικό μέρος της κεντρικής συμμετρίας και κατόπιν να ακολουθήσει το κατασκευαστικό και τα συμμετρικά σχήματα.  Επισημαίνεται ότι οι μαθητές/-ήτριες ενδέχεται να δυσκολεύονται με την στροφή κατά 180ο και προτείνεται να δοθούν αρκετές πρακτικές εφαρμογές με χειραπτικά μέσα ως εργασίες στην τάξη (π.χ. στροφή 180ο με διαφανές χαρτί).  Προτείνεται να δοθεί για δραστηριότητα η ανακάλυψη και η αιτιολόγηση των ιδιοτήτων του παραλληλογράμμου, με την σχεδίαση δύο ίσων παραλληλογράμμων σε δύο διαφορετικά φύλλα, που το ένα θα είναι διαφανές χαρτί. Ωστόσο αυτό να γίνει μπορεί να γίνει ως εφαρμογή της συμμετρίας ως προς κέντρο, στις παραγράφους 3.3 και 3.4.  Ενδεικτική δραστηριότητα:  Η δραστηριότητα της σελίδας 212 (§2.5) του σχολικού βιβλίου μπορεί να γίνει με τη χρήση του ψηφιακού εργαλείου «Κέντρο συμμετρίας αντικειμένων» που διατίθεται στο Φωτόδεντρο  <http://photodentro.edu.gr/v/item/ds/8521/2075>  Προτείνονται:  **§2.4:** • Προτείνεται να γίνει ως δραστηριότητα η εύρεση του συμμετρικού ενός σχήματος ως προς σημείο Ο (σελίδα 210, μπλε πλαίσιο) και μετά να γίνει η δραστηριότητα της αρχής της σ. 210. • Παραδείγματα 1, 2, 3, 4, 5, 6 σ. 210-211 • Άσκηση 1 σ. 210  **§2.5:** • Δραστηριότητα σ. 212 • Παραδείγματα 1, 3 σ. 213 • Άσκηση 2 σ. 213. |
| **2.5 Κέντρο συμμετρίας** **(1 δ.ω.)** |
| **ΦΕΒΡΟΥΑΡΙΟΣ** | **2.6 Παράλληλες ευθείες που τέμνονται από μία άλλη ευθεία (2 δ.ω.)** | Οι ιδιότητες των γωνιών μπορούν να αιτιολογηθούν με τη χρήση της συμμετρίας ως προς κέντρο.  Κατά την διδασκαλία της ενότητας να διευκρινιστεί ότι δύο γωνίες ορίζονται ως εντός εναλλάξ, εντός και επί τα αυτά κτλ., ανεξάρτητα από το αν οι δύο ευθείες ε1 και ε2 (τεμνόμενες από μία τρίτη ευθεία), είναι παράλληλες μεταξύ τους ή όχι. Όμως, μόνο όταν οι ευθείες ε1 και ε2 είναι παράλληλες, οι παραπάνω γωνίες θα είναι αντιστοίχως ίσες, παραπληρωματικές κτλ.  Προτείνονται**:**  • Η διδασκαλία να ξεκινήσει από το «Θυμόμαστε- Μαθαίνουμε» της σ. 214 και να συνεχίσει με το παράδειγμα 1 σ. 215 και το παράδειγμα 2 σ. 216. • Ασκήσεις 2, 4, 5 σ. 216  Ενδεικτική δραστηριότητα:  Η εφαρμογή 1 του σχολικού βιβλίου μπορεί να γίνει και με τη χρήση ψηφιακών εργαλείων όπως με το  μικροπείραμα «Ισότητα γωνιών μεταξύ παραλλήλων», από τα εμπλουτισμένα σχολικά βιβλία:  http://photodentro.edu.gr/v/item/ds/8521/2138 |
| 3ο Κεφάλαιο: Τρίγωνα – Παραλληλόγραμμα – Τραπέζια (9 διδακτικές ώρες) | |
| **3.1 Στοιχεία τριγώνου - Είδη τριγώνων (2 δ.ω.)** | Όπως αναφέρθηκε σε προηγούμενη παράγραφο, διαφορετικά μέσα αναδεικνύουν διαφορετικές πτυχές μιας έννοιας. Ταυτόχρονα, σε κάποιες περιπτώσεις αυτά απαιτούν και διαφορετικό βαθμό συνειδητοποίησης και κατανόησης κάποιων εννοιών, εκ μέρους των μαθητών/-ητριών.  Τα λογισμικά δυναμικής γεωμετρίας επιτρέπουν στον χρήστη να δημιουργήσει μία κατασκευή μέσα από μία σειρά ενεργειών που ορίζονται γεωμετρικά (π.χ. κατασκευή ευθείας παράλληλης προς μία άλλη, από σημείο εκτός αυτής). Όταν στο αποτέλεσμα αυτής της κατασκευής, επιλέξουμε κάποιο σημείο και το σύρουμε, με την βοήθεια του ποντικιού, το γεωμετρικό αντικείμενο μεταβάλλεται, ενώ όλες οι γεωμετρικές σχέσεις που χρησιμοποιήθηκαν κατά την κατασκευή διατηρούνται. Έτσι, η κατασκευή βασίζεται και συμπεριφέρεται με βάση τις γεωμετρικές σχέσεις και τις ιδιότητες που απορρέουν απ’ αυτές. Αυτή η συμπεριφορά του σχήματος δεν παρουσιάζεται όταν ο/η μαθητής/-ήτρια έχει δημιουργήσει ένα σχήμα βασισμένο σε επιφανειακά χαρακτηριστικά. Για παράδειγμα, η ανάθεση στους/στις μαθητές/-ήτριες να βρουν τρόπο (ή τρόπους) να σχεδιάσουν με ένα λογισμικό δυναμικής γεωμετρίας, ένα ισοσκελές τρίγωνο το οποίο να μπορεί να μεταβάλλεται και να αντέχει στην δοκιμασία του συρσίματος των κορυφών, απαιτεί εκ μέρους τους τη συνειδητοποίηση των γεωμετρικών ιδιοτήτων που θα πρέπει να χρησιμοποιήσουν έτσι ώστε το τρίγωνο να παραμένει ισοσκελές κάτω απ’ όλες τις περιστάσεις. Η σχεδίαση ενός ισοσκελούς τριγώνου, βασισμένη στις μετρήσεις των πλευρών, δεν «αντέχει» στην δοκιμασία του συρσίματος, ενώ η κατασκευή ισοσκελούς που βασίζεται π.χ. στην ιδιότητα των σημείων της μεσοκαθέτου «αντέχει». Ταυτόχρονα η δυναμική μεταβολή της κατασκευής, τους επιτρέπει να διερευνήσουν και να κατανοήσουν (με κατάλληλες δραστηριότητες και ερωτήσεις) άλλες σχέσεις, όπως ότι τα ισόπλευρα τρίγωνα είναι και ισοσκελή, χωρίς όμως να ισχύει και το αντίστροφο.  Προτείνεται να γίνουν στην τάξη κατασκευές τριγώνων (ισοσκελούς & ισοπλεύρου) από τους/τις μαθητές/-ήτριες με γεωμετρικά όργανα. **Επίσης να δοθεί έμφαση στις κατασκευές κυρίως υψών, αλλά και διχοτόμων-διαμέσων όλων σε οξυγώνιο, αμβλυγώνιο και ορθογώνιο τρίγωνο.** Προτείνεται να δοθούν ως δραστηριότητες για το σπίτι, οι κατασκευές ισοσκελούς, ισόπλευρου και σκαληνού τριγώνου, όπως επίσης ορθογωνίου, αμβλυγωνίου και οξυγωνίου με ένα λογισμικό δυναμικής γεωμετρίας, που να «αντέχουν» στην διαδικασία συρσίματος (απαραίτητη προϋπόθεση για αυτή την δραστηριότητα είναι οι μαθητές να είναι εξοικειωμένοι με κάποιο λογισμικό δυναμικής γεωμετρίας και να μπορούν να δουλεύουν αυτόνομα σ’ αυτό) και με συζήτηση των προσεγγίσεων των μαθητών/-ητριών στην τάξη, μέσα από κατάλληλες ερωτήσεις, να αναδειχθούν πτυχές των υπό διαπραγμάτευση εννοιών ή να αποτελέσουν την βάση προβληματισμού για την ανάπτυξη της επόμενης ενότητας (να φανεί ποιες ιδιότητες του κάθε τριγώνου παραμένουν σταθερές όταν αυτό αλλάζει).  Προτείνονται**:**  • Να δοθεί ένα φύλλο εργασίας με τρίγωνα διαφόρων ειδών και θέσεων και θα κληθούν οι μαθητές/-ήτριες να τα ταξινομήσουν. Επίσης μπορεί να ζητηθεί από τους/τις μαθητές/-ήτριες να σχεδιάσουν τρίγωνα με βάση κάποιες προδιαγραφές λ.χ. ορθογώνια ισοσκελή.  • Παράδειγμα σ. 219  • Ασκήσεις 1, 3 σ. 220  • Η δραστηριότητα της σ. 220 μπορεί να χρησιμοποιηθεί για ομαδοσυνεργατική εργασία.  Ενδεικτική δραστηριότητα:  Η άσκηση 4 του σχολικού βιβλίου που αφορά το σημείο τομής των διαμέσων, μπορεί να γίνει πιο διερευνητικά με το μικροπείραμα «Εκεί που τέμνονται οι διάμεσοι» από τα εμπλουτισμένα σχολικά βιβλία.  http://photodentro.edu.gr/v/item/ds/8521/5510  [Σχόλιο: Η ενδεικτική δραστηριότητα αυτή δίνεται ως παράδειγμα της χρήσης ενός λογισμικού δυναμικής γεωμετρίας στη διερεύνηση ιδιοτήτων, καθώς αυτές παραμένουν σταθερές όταν το σχήμα αλλάζει.] |
| **ΦΕΒΡΟΥΑΡΙΟΣ (4 δ.ω.)** |
| **ΜΑΡΤΙΟΣ (5)** | **3.2  Άθροισμα γωνιών τριγώνου - Ιδιότητες ισοσκελούς τριγώνου (3 δ.ω.)** | Οι μαθητές/-ήτριες γνωρίζουν από το Δημοτικό ότι το άθροισμα των γωνιών ενός τριγώνου είναι 180ο, ενώ τις ιδιότητες του ισοσκελούς και του ισοπλεύρου μπορεί να τις έχουν διαπραγματευτεί σε προηγούμενες ενότητες, όπως έχει προταθεί. Προτείνεται να δοθεί προτεραιότητα στα παραδείγματα – εφαρμογές και στις ασκήσεις 1, 4, 5, 6, 7, 8 και 9. Η άσκηση 10 είναι πολύ δύσκολη γι’ αυτή την ηλικία και αν αντιμετωπιστεί να μη γίνει με τη βοήθεια του αλγεβρικού λογισμού. Να μη δοθεί έμφαση μόνο σε υπολογιστικές ασκήσεις γωνιών τριγώνου.  Προτείνονται**:**  • Παράδειγμα 1 σ. 222. Σημειώνεται ότι εδώ υπάρχει η δυνατότητα να γίνει και θεωρητική αιτιολόγηση του συμπεράσματος με βάση όσα υπάρχουν στις §2.4 και 2.5 ή με βάση την παρακάτω διάταξη.  • Παραδείγματα 2, 3, 4, 5, 6 σ. 222-223 (τα παραδείγματα 4, 5, 6 μπορούν να δοθούν για το σπίτι και να γίνει μετά η παρουσίαση τους από τους/τις μαθητές/-ήτριες).  • Ασκήσεις 1, 4, 5, 6, 7, 8 (μπορεί να συνδυαστεί με εξισώσεις)  • Η άσκηση 9 μπορεί να αξιοποιηθεί για **διαφοροποιημένη διδασκαλία** με δημιουργία  ομάδων.  Ενδεικτική δραστηριότητα 1η:  Το άθροισμα των γωνιών του τριγώνου χρησιμοποιείται ως βασικό αποτέλεσμα για τον  προσδιορισμό μιας σχέσης ανάμεσα στο άθροισμα των γωνιών και το πλήθος των πλευρών ενός τυχαίου πολυγώνου. Οι μαθητές/-ήτριες κατασκευάζουν πολύγωνα με 4, 5, 6, 7 και 8 πλευρές, τα χωρίζουν σε τρίγωνα με διαγώνιες που άγονται από μία κορυφή και καταγράφουν σε πίνακα το είδος του πολυγώνου, το πλήθος των τριγώνων στα οποία χωρίζεται και το άθροισμα των γωνιών του. Από τα στοιχεία του πίνακα συνάγουν με επαγωγικό τρόπο τη ζητούμενη γενική σχέση.  [Σχόλιο: Στόχος αυτής της δραστηριότητας είναι να χρησιμοποιήσουν οι μαθητές/-ήτριες το άθροισμα γωνιών τριγώνου σε περαιτέρω υπολογισμούς]  Ενδεικτική δραστηριότητα 2η:  Η έννοια του αθροίσματος γωνιών τριγώνου, προτείνεται να προσεγγιστεί με τη χρήση ψηφιακών εργαλείων, όπως με το «Πειράματα με το άθροισμα γωνιών τριγώνου», στο Φωτόδεντρο:  http://photodentro.edu.gr/v/item/ds/14350. |
| **ΜΑΡΤΙΟΣ (5δ.ω.)** | **3.3 Παραλληλόγραμμο - Ορθογώνιο - Ρόμβος - Τετράγωνο - Τραπέζιο - Ισοσκελές τραπέζιο (2 δ.ω.)** | Οι μαθητές/-ήτριες κατανοούν ότι τα παραλληλόγραμμα και τα τραπέζια είναι τετράπλευρα  με συγκεκριμένες ιδιότητες. Προτείνεται να δοθούν κατάλληλες δραστηριότητες κατασκευής  παραλληλογράμμου, ορθογωνίου κ.λπ.. Με λογισμικό δυναμικής γεωμετρίας, με βάση αυτά  που αναφέρθηκαν στην §3.1, με χρήση χειραπτικών και ψηφιακών μέσων και σχεδιασμού  των υψών.  Προτείνεται η αιτιολόγηση των ιδιοτήτων να γίνει με χρήση των συμμετριών και οι μαθητές/-  ήτριες να χρησιμοποιήσουν τις ιδιότητες των παραλληλογράμμων σε κατασκευές.  Προτείνονται**:**  • Να δοθεί η ακόλουθη ταξινόμηση των τετραπλεύρων:    • Η διδασκαλία να γίνει με έμφαση α) στις κατασκευές από τις οποίες προκύπτουν οι ιδιότητες) β) στη διερεύνηση συμμετριών  • Παράδειγμα 2 σελ. 227 • Ασκήσεις 1, 3, 4 σ. 227  • Παραδείγματα 1, 3 σ. 227 και παράδειγμα σ. 230 • Ασκήσεις 2, 3, 6 σ. 231.  Ενδεικτική δραστηριότητα 1η:  Με το μικροπείραμα στη ‘Χελωνόσφαιρα’ «Μια διαδικασία που κατασκευάζει πάντοτε τετράγωνα» από τα εμπλουτισμένα σχολικά βιβλία, οι μαθητές/-ήτριες μπορούν να πειραματιστούν με την κατασκευή τετραγώνου, χρησιμοποιώντας τον ορισμό του.  http://photodentro.edu.gr/v/item/ds/8521/9534  [Σχόλιο: Στόχος είναι ο ορισμός να αποκτήσει ‘νόημα για τους/τις μαθητές/-ήτριες’ μέσω της χρήσης του σε κατασκευές. Παρόμοια μικροπειράματα μπορούν να γίνουν και με άλλα παραλληλόγραμμα.]  Ενδεικτική δραστηριότητα 2η:  Με το μικροπείραμα στη ‘Χελωνόσφαιρα’ «Είδη παραλληλογράμμου και οι σχέσεις εγκλεισμού τους» από τα εμπλουτισμένα σχολικά βιβλία, οι μαθητές/-ήτριες μπορούν να διερευνήσουν της σχέσεις εγκλεισμού των ειδών τετραπλεύρου. <http://photodentro.edu.gr/v/item/ds/8521/9586>  Ενδεικτική δραστηριότητα 3η:  Να κατασκευάσετε με χρήση του χάρακα, του μοιρογνωμονίου και του διαβήτη (ή με χρήση λογισμικού) ένα παραλληλόγραμμο του οποίου οι πλευρές έχουν μήκη 5,1cm και 3,2cm και σχηματίζουν γωνία 52ο.  Ενδεικτική δραστηριότητα 4η:  Να περιγράψετε τον τρόπο που κατασκευάστηκε με χρήση του χάρακα και του μοιρογνωμονίου (ή με χρήση λογισμικού) το  παραλληλόγραμμο ΑΒΓΔ στο οποίο οι διαγώνιες έχουν μήκη ΑΓ = 6cm, ΒΔ = 3,5cm και σχηματίζουν γωνία 66ο.  [Σχόλιο: Στόχος των δύο παραπάνω δραστηριοτήτων είναι η εμβάθυνση στην έννοια της γεωμετρικής κατασκευής. Οι μαθητές/-ήτριες α) δημιουργούν ένα γεωμετρικό σχήμα που έχει δεδομένες ιδιότητες και β) περιγράφουν τα βήματα της κατασκευής ενός δεδομένου γεωμετρικού σχήματος.]  Ενδεικτική δραστηριότητα 5η:  Για τη χρήση των ιδιοτήτων των παραλληλογράμμων μπορεί να χρησιμοποιηθεί το μικροπείραμα «Κατασκευή  παραλληλογράμμων με ομόκεντρους κύκλους» από τα  εμπλουτισμένα σχολικά βιβλία:  http://photodentro.edu.gr/v/item/ds/8521/1911 |
| **ΑΠΡΙΛΙΟΣ (2 δ.ω.)** | **3.4 Ιδιότητες Παραλληλογράμμου - Ορθογωνίου - Ρόμβου - Τετραγώνου - Τραπεζίου - Ισοσκελούς τραπεζίου (2 δ.ω.)** |
|  | **ΜΑΪΟΣ ΕΠΑΝΑΛΗΨΗ** | |